એપ્રિલ મહિનામાં ગ્રાહકોએ સતત ઇન્ફ્લેશન અને હાઈ રેટ ઇન્ટરેસ્ટનો સામનો કરવો પડ્યો હતો એ જોતાં લાગે છે કે લોકોની નજીકના ભવિષ્યમાં ઘર ખરીદવાની ઇચ્છા સ્વપ્નવત્ જ રહેશે. સ્વાભાવિક છે કે ગ્રાહકનો આત્મવિશ્વાસ વધશે નહીં ત્યાં સુધી માર્કેટમાં આવેલી આ પ્રકારની મંદી યથાવત્ રહે એવી શક્યતા છે. કોઈ પણ પ્રકારનો પૉઝિટિવ ચેન્જ ઇન્ડિયન ઇકૉનૉમી પર વધુ સારી અસર કરી શકે એમ છે. પૉઝિટિવ અને ઇચ્છનીય પરિણામ સામે સૌથી મોટો અંતરાય જો નડતો હોય તો એ કન્ઝ્યુમર પ્રાઇસ ઇન્ફ્લેશનનો છે જે ૮ ટકાથી વધુ છે અને એ વ્યાજના દરને પણ ઊંચો રાખે છે એને પરિણામે ઘર ખરીદવા જેવી બાબતમાં મંદીનો ચમકારો જણાઈ આવે છે.